open-index/open-wikipedia-markdown huggingface dataset:
নববিবিবিলাস

থাম্ব|নববিবিবিলাস - ভবানীচরণ বন্দ্যোপাধ্যায়
**নববিবিবিলাস** ভোলানাথ বন্দ্যোপাধ্যায় ছদ্মনামে প্রকাশিত ভবানীচরণ বন্দ্যোপাধ্যায়ের ব্যঙ্গ কৌতুক নকশা। প্রকাশকাল আনুমানিক ১৮৩০ সাল। গ্রন্থখানিকে ভবানীচরণের পূর্বপ্রকাশিত গ্রন্থ নববাবুবিলাস-এর দ্বিতীয় পর্ব মনে করা হয়। গ্রন্থপ্রসঙ্গে লেখকের বক্তব্য, “যদ্যপি নববাবুবিলাসে নববাবুদিগের স্বভাব সুপ্রকাশ আছে, কিন্তু সেই গ্রন্থের ফলখণ্ডে লিখিত ফলের প্রধান মূল বাবুদিগের বিবি। সেই বিবিরূপ প্রধান মূলের অঙ্কুরাবধি শেষ তাহাতে সবিস্তার ব্যক্ত হয় নাই। এই নিমিত্তে তৎপ্রকাশে, প্রয়াসপূর্বক নববিবিবিলাস নামক এই গ্রন্থ রচনা করিলাম...।”

## তথ্যসূত্র

* রসরচনাসমগ্র, ভবানীচরণ বন্দ্যোপাধ্যায়, সনৎকুমার গুপ্ত সম্পাদিত, নবপত্র প্রকাশন, কলকাতা, ১৯৮৭

বিষয়শ্রেণী:বাংলা ভাষার উপন্যাস
বিষয়শ্রেণী:উনিশ শতকে প্রকাশিত বাংলা গ্রন্থ
কলিকাতা কমলালয়

থাম্ব|কমলালয়
**কলিকাতা কমলালয়** ভবানীচরণ বন্দ্যোপাধ্যায় রচিত কলকাতার ইতিহাস বিষয়ক গ্রন্থ। প্রকাশকাল ১৮২৩। এটি কলকাতার ইতিহাসের একটি আকর গ্রন্থ হিসাবে প্রসিদ্ধ। এছাড়াও এই শহরের সাংস্কৃতিক জগতের বহু তথ্য জানা যাই এই বইটি থেকে। এমনকি বাংলা ভাষাতত্ত্ব ও শব্দভাণ্ডার নিয়েও প্রথম আলোচনা করেন ভবানীচরণ। চারটি ‘তরঙ্গ’ বা অধ্যায়ে বিভক্ত গ্রন্থটির প্রথম তরঙ্গই বর্তমানে পাওয়া যায়।

## তথ্যসূত্র

* রসরচনাসমগ্র, ভবানীচরণ বন্দ্যোপাধ্যায়, সনৎকুমার গুপ্ত সম্পাদিত, নবপত্র প্রকাশন, কলকাতা, ১৯৮৭

বিষয়শ্রেণী:১৮২৩-এর বই
বিষয়শ্রেণী:কলকাতার ইতিহাস
উজ্জয়িনী

**উজ্জয়িনী** () ভারতের মধ্য প্রদেশ রাজ্যের উজ্জয়িনী জেলার একটি শহর ও পৌর সংস্থার অধীন এলাকা। **উজ্জয়িনী** ভারতের প্রাচীন নগরী। এর অবস্থান বর্তমান মধ্যপ্রদেশ রাজ্যে শিপ্রা নদীর তীরে। পুরাতাত্ত্বিক উৎখননে এই নগরীর চারিদিকে আনুমানিক খ্রিস্টীয় সপ্তম শতাব্দীতে নির্মিত একটি প্রাচীর আবিষ্কৃত হয়েছে। দ্বিতীয় চন্দ্রগুপ্তের রাজধানীর রূপে অনুমিত এই নগরী শক ও গুপ্তযুগে জ্যোতিষ চর্চার প্রসিদ্ধ কেন্দ্র ছিল। উজ্জয়িনীর মহাকাল মন্দির বিখ্যাত।

## ভৌগোলিক উপাত্ত
পৃথিবীর মানচিত্রে শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৯১&nbsp;মিটার (১৬১০&nbsp;ফুট)।

## জনসংখ্যার উপাত্ত
ভারতের ২০১১ সালের জনমিতি অনুসারে উজ্জয়িনী জেলার জনসংখ্যা ১৯,৮৬,৮৬৪জন। এর মধ্যে পুরুষ ৫১.১৫% এবং নারী ৪৮.৮৪%।
এখানে সাক্ষরতার হার ৭২.৩৪%। পুরুষদের মধ্যে সাক্ষরতার হার ৮৩.৪৬% এবং নারীদের মধ্যে এই হার ৬০.৭৪%। সারা ভারতের সাক্ষরতার হার ৫৯.৫%, তার চেয়ে উজ্জয়িনীর সাক্ষরতার হার বেশি।

এই শহরের জনসংখ্যার ১৩.৬৫% হল ৬ বছর বা তার কম বয়সী।

## তথ্যসূত্র
* ইতিহাস অভিধান (ভারত), যোগনাথ মুখোপাধ্যায়, এম.সি. সরকার অ্যান্ড সন্স প্রাইভেট লিমিটেড, কলকাতা, ২০০০



বিষয়শ্রেণী:ভারতের প্রাক্তন রাজধানী শহর
বিষয়শ্রেণী:প্রাচীন ভারতীয় নগর
বিষয়শ্রেণী:হিন্দু পবিত্র শহর
বিষয়শ্রেণী:ভারতের হিন্দু তীর্থস্থান
বিষয়শ্রেণী:পবিত্র নগরী
বিষয়শ্রেণী:ভারতের স্মার্ট সিটি
বিষয়শ্রেণী:রেশম পথের উপর অবস্থিত জনবহুল স্থান
বিষয়শ্রেণী:মধ্যপ্রদেশের নগর
ক্যোনিগ্‌স্‌জে (হ্রদ)

**ক্যোনিগ্‌স্‌জে ** (; *ক্যোনিক্স্‌জ়ে* অর্থাৎ "রাজার হ্রদ") জার্মানির বায়ার্ন অঙ্গরাজ্যের সবচেয়ে দক্ষিণ-পূর্ব প্রান্তে জার্মান-অস্ট্রীয় সীমান্তে অবস্থিত একটি হ্রদ। হ্রদটি বায়ার্নের শোনাউ আম ক্যোনিগ্‌স্‌জে পৌর এলাকার বের্শ্‌টেসগাডেন শহরের কাছে, জার্মান আল্পস পর্বতমালাতে, অস্ট্রিয়ার জাল্‌ৎসবুর্গ শহরের ঠিক দক্ষিণে অবস্থিত। ক্যোনিগ্‌স্‌জে  জার্মানির গভীরতম হ্রদ। সর্বশেষ বরফ যুগে হিমবাহের গলনের ফলে হ্রদটির সৃষ্টি হয়। এটি ৭.৭ কিমি দীর্ঘ এবং এর সর্বাধিক প্রস্থ ১.৭ কিমি। হ্রদটি প্রায় সর্বত্র ২০০০ মিটার উঁচু জার্মান আল্পস পর্বতমালার খাড়া সব পর্বত দিয়ে ঘেরা; কেবল একদিকে হ্রদটি থেকে ক্যোনিগ্‌স্‌জেয়ার আখে নামের একটি বহির্গামী ধারা ক্যোনিগ্‌স্‌জে গ্রামের পাশ দিয়ে বয়ে গেছে।

হ্রদটি এর পরিষ্কার পানির জন্য বিখ্যাত। এটিকে জার্মানির সবচেয়ে পরিষ্কার হ্রদ হিসেবে দাবী করা হয়। ১৯০৯ সাল থেকে এখানে কেবলমাত্র বিদ্যুৎচালিত জলযান, বৈঠা কিংবা পাদানিচালিত নৌকা চালানোর অনুমতি আছে। হ্রদ ও তার আশেপাশের উদ্যানগুলি পর্বতারোহী এবং পর্যটকদের মধ্যে খুবই জনপ্রিয়।

হ্রদের পশ্চিম তীরের মাঝ বরাবর সেন্ট বার্টোলোমে নামের খ্রিস্টানদের বিখ্যাত তীর্থস্থানীয় গির্জাটি অবস্থিত।

## চিত্রসংগ্রহ

063007-Konigssee-dusk.jpg|প্রধান বন্দর, শোনাউ আম ক্যোনিগ্‌স্‌জে 
Bartholomae-2005.jpg|সেন্ট বার্টোলোমে গির্জা এবং ভাৎস্‌মান পর্বতের পূর্ব পার্শ্ব
Koenigssee Obersee1.jpg|ক্যোনিগ্‌স্‌জে  ওবার্‌জে


## তথ্যসূত্র

বিষয়শ্রেণী:জার্মানির হ্রদ
বিষয়শ্রেণী:পার্বত্য হ্রদ
বিষয়শ্রেণী:ব্যাভারিয়ার হ্রদ
ব্রাহ্মণী নদী

**ব্রাহ্মণী নদী** পশ্চিমবঙ্গে গঙ্গার অন্যতম প্রধান উপনদী। এটি গঙ্গার ডানতীরের উপনদী। এর অপর নাম কালিন্দী।

ব্রাহ্মণী নদী ঝাড়খণ্ড রাজ্যের দুধুয়া পাহাড়ে উৎপন্ন। বীরভূমের নারায়ণপুরের কাছে এটি পশ্চিমবঙ্গে প্রবেশ করেছে। এই নদীর অধিকাংশ প্রবাহপথ পশ্চিমবঙ্গের বীরভূম ও মুর্শিদাবাদ জেলাদ্বয়েই অবস্থিত। মুর্শিদাবাদের কান্দি মহকুমায় এটি ভাগীরথীর সঙ্গে মিলিত হয়েছে।

ব্রাহ্মণীর প্রধান উপনদীগুলি হল ত্রিপিতা, গামারি ও দ্বারকা। গামারি বীরভূম জেলার উত্তর সীমান্তের কাছে উৎপন্ন হয়ে মুর্শিদাবাদে ব্রাহ্মণীতে মিশেছে। কান্দি মহকুমার সাঁকোঘাট গ্রামের কাছে দ্বারকা ব্রাহ্মণীর সঙ্গে মিলিত হয়েছে। এছাড়া ব্রাহ্মণী নর্থ ক্যানাল নামে একটি পুরনো সেচখাল মণিগ্রামের কাছে ব্রাহ্মণী থেকে বেরিয়ে বীরভূমের চাতরা, নলহাটি, সিউড়ি, চিনপাই, ইলামবাজার, বোলপুর, নানুর ও কালীগঞ্জ পর্যন্ত বিস্তৃত।

নলহাটির অদূরে ভদ্রপুরে ব্রাহ্মণীর তীরে ইস্ট ইন্ডিয়া কোম্পানির একটি পুরনো রেশমকুঠি এবং আকালি গ্রামে মহারাজা নন্দকুমার প্রতিষ্ঠিত একটি কালী মন্দির আছে।

## তথ্যসূত্র

বিষয়শ্রেণী:পশ্চিমবঙ্গের নদী
বিষয়শ্রেণী:বাংলার নদী
বিষয়শ্রেণী:ঝাড়খণ্ডের নদী
পের উন পুনিয়ো দি দল্লারি

thumb|পের উন পুনিয়ো দি দল্লারি চলচ্চিত্রের ইংরেজি সংস্করণের পোস্টার
***আ ফিস্টফুল অফ ডলার্‌স*** (ইংরেজি ভাষায়: A Fistful of Dollars; ইতালীয় ভাষায়: Per un pugno di dollari) সের্জিও লেওনে পরিচালিত ওয়েস্টার্ন চলচ্চিত্র যা ১৯৬৪ সালে মুক্তি পায়। যুক্তরাষ্ট্র ও যুক্তরাজ্যে শুধুমাত্র *ফিস্টফুল অফ ডলার্‌স* নামে মুক্তি পেয়েছিল। ছবির প্রধান চরিত্রে অভিনয় করেছেন ক্লিন্ট ইস্টউড। ১৯৬৭ সালে যুক্তরাষ্ট্রে মুক্তি পাওয়ার পর *স্প্যাগেটি ওয়েস্টার্ন* নামে চলচ্চিত্রের একটি নতুন ধরন জনপ্রিয়তা লাভ করে। এই ছবি আকিরা কুরোসাওয়া পরিচালিত ইয়োজিম্বো (১৯৬১) ছবির একটি অস্বীকৃত পুনর্নির্মাণ। কুরোসাওয়াই নামবিহীন ব্যক্তি-র ধারণা প্রতিষ্ঠিত করেছিলেন। এই বেনামী ব্যক্তিকে সের্জিও লেওনে পশ্চিমা বিশ্বে নিয়ে গেছেন। একই চরিত্রে নিয়ে পরে আরও দুটি ছবি নির্মাণ করেছেন যেগুলোর নাম যথাক্রমে ফর আ ফিউ ডলার্‌স মোর এবং দ্য গুড, দ্য ব্যাড অ্যান্ড দি আগলি। এই তিনটি ছবিকে একত্রে ডলার্‌স ত্রয়ী বলা হয়।

এটা যুক্তরাষ্ট্রে মুক্তি পাওয়া স্প্যাগেটি ওয়েস্টার্ন ঘরাণার প্রথম ছবিগুলোর মধ্যে অন্যতম। এ কারণে সংশ্লিষ্ট অনেক ইউরোপীয় ব্যক্তিই মার্কিনী নাম গ্রহণ করেছিলেন। যেমন, সের্জিও লেওনে নিজে "বব রবার্টসন" নাম গ্রহণ করেন। ছবির সঙ্গীত পরিচালক ও সুরকার এনিও মোরিকোন "ড্যান স্যাভিও" নাম গ্রহণ করেন। আ ফিস্টফুল ডলার্‌সের অধিকাংশ শ্যুটিং হয়েছিল স্পেনের আলমেরিয়া প্রদেশে।

## তথ্যসূত্র

## চরিত্রসমূহ
* ক্লিন্ট ইস্টউড - নামবিহীন ব্যক্তি
* Marianne Koch - মারিসোল
* Gian Maria Volontè - রামোন রোহো (জনি ওয়েল্‌স)
* Wolfgang Lukschy - জন বাক্সটার (W. Lukschy)
* Sieghardt Rupp - এস্তেবান রোহো (S. Rupp)
* Joseph Egger - পিরিপেরো (Joe Edger)
* Antonio Prieto - ডন মিগুয়েল রোহো
* José Calvo - সিলভানিতো (Jose Calvo)
* Margarita Lozano - কনসুয়েলো বাক্সটার (Margherita Lozano)
* Daniel Martín - Julián
* Benito Stefanelli - রুবিও (Benny Reeves)
* Mario Brega - Chico (Richard Stuyvesant)
* Bruno Carotenuto - আন্তোনিও বাক্সটার (Carol Brown)
* Aldo Sambrell - রোহো গ্যাংয়ের সদস্য (Aldo Sambreli)

## বহিঃসংযোগ

* 
* Fistful-of-Leone.com
* Sergio Leone Web Board

বিষয়শ্রেণী:১৯৬৪-এর চলচ্চিত্র
বিষয়শ্রেণী:পুনর্নির্মীত চলচ্চিত্র
বিষয়শ্রেণী:সের্জিও লেওনে পরিচালিত চলচ্চিত্র
বিষয়শ্রেণী:ওয়েস্টার্ন চলচ্চিত্র
বিষয়শ্রেণী:ইতালীয় চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:ইতালীয় ভাষার চলচ্চিত্র
বিষয়শ্রেণী:স্পেনীয় ভাষার চলচ্চিত্র
বিষয়শ্রেণী:পশ্চিম জার্মান চলচ্চিত্র
বিষয়শ্রেণী:মেক্সিকোর পটভূমিতে চলচ্চিত্র
বিষয়শ্রেণী:কুম্ভিলতা বিতর্কে জড়িত চলচ্চিত্র
ইয়োজিম্বো

থাম্ব|'''''ইয়োজিনবো'''''
***ইয়োজিনবো*** (জাপানি ভাষায়: 用心棒 *য়োওজিম্‌বোও*) আকিরা কুরোসাওয়া পরিচালিত জিদাইগেকি চলচ্চিত্র। এক বেনামী সামুরাইকে কেন্দ্র করে নির্মীত এই ছবিটি ১৯৬১ সালে মুক্তি পায়। যুদ্ধ শেষ হয়ে যাওয়ায় সামুরাই যোদ্ধাটি প্রভুহীন হয়ে পড়েছে। এ ধরনের সামুরাইকে *রোনিন* বলা হয়। যাত্রাপথে সে এমন এক শহরে এসে পড়ে, দুই পরিবারের কলহের কারণে যেখানকার পরিস্থিতি চূড়ান্ত সহিংস রূপ ধারণ করেছে। সে দুই পরিবারকেই তাকে দেহরক্ষী হিসেবে ভাড়া করার আহ্বান জানায়। এক পরিবারকে বলে অন্য পরিবারের হাত থেকে তাদেরকে রক্ষা করবে, আবার আরেক পরিবারে গিয়েও একই কথা বলে। বিভিন্ন উস্কানি ও কৌশলের মাধ্যমে দুই পক্ষকেই নির্মূল করে, তরবারির মাধ্যমে শহরে শান্তি প্রতিষ্ঠা করে। দুই পক্ষ পারস্পরিক কলহে নিশ্চিহ্ন হয়ে যায়।

জাপানি ভাষায় *ইয়োজিম্বো* শব্দের অর্থ *দেহরক্ষী*। দেহরক্ষীটি নিজেকে "কুওয়াবাতাকে সানজুরো" নামে পরিচয় দেয়। যদিও এটা তার নাম নয়। কুওয়াবাতাকে শব্দের অর্থ তুঁত ক্ষেত, আর সানজুরো শব্দের অর্থ ৩০ বছর বয়সী। তুঁত ক্ষেতের দিকে তাকিয়ে থাকার সময় হঠাৎ করেই সে এই নাম বেছে নেয়। সে হিসেবে এই সানজুরোর মাধ্যমেই চলচ্চিত্রে এ ধরনের "বেনামী ব্যক্তি" ধারণার জন্ম হয়েছে। পরবর্তীকালে ক্লিন্ট ইস্টউড বেনামী ব্যক্তির চরিত্রে অভিনয় করে হলিউডে এই ধারণাকে জনপ্রিয় করে তুলেছেন। তিনি সের্জিও লেওনে পরিচালিত *ডলার্‌স ত্রয়ী*-তে বেনামী ব্যক্তির ভূমিকায় অভিনয় করেন। উল্লেখ্য, এই ত্রয়ীর প্রথম ছবি আ ফিস্টফুল অফ ডলার্‌স ইয়োজিম্বোর সরাসরি পুনর্নির্মাণ, যদিও তা আনুষ্ঠানিকভাবে স্বীকৃত নয়।

## চরিত্রসমূহ
* তোশিরো মিফুনে - কুওয়াবাতাকে সানজুরো
* তাৎসুইয়া নাকাদাই - উনোসুকে
* তোকো সুকাসা - নুই
* ইসুজু ইয়ামাদা - ওরিন
* দাইসুকো কাতো - ইনোকিচি (উশিতোরার ছোট ভাই)
* তাকাশি শিমুরা - তোকুয়েমোন
* হিরোশি তাচিকাওয়া - ইয়োইচিরো
* ইয়োসুকে নাৎসুকি - কোহেইর ছেলে
* এইজিরো তোনো - গোঞ্জি (সরাইখানার পরিচালক)
* কামাতারি ফুজিওয়ারা - তাজায়েমোন (রেশম ব্যবসায়ী ও শহরের মেয়র)
* ইকিও সাওয়ামুরা - হানসুকে (শহরের অফিসার)
* সুসুমু ফুজিতা - হোম্মা (প্রশিক্ষক যে পালিয়ে যায়)
* কিউ সাজানকা - উশিতোরা (অপরাধ জগতের প্রথম প্রভু)

## তথ্যসূত্র

## বহিঃসংযোগ
* 
* Criterion Collection essay by Alexander Sesonske 
* A Comparison of ''Yojimbo'', ''A Fistful of Dollars'' and ''Last Man Standing''
* *[http://www.jmdb.ne.jp/1961/ck002050.htm Yojimbo]*  - Japanese Movie Database
* *[http://www.rottentomatoes.com/m/yojimbo/ Yojimbo]* at the Rotten Tomatoes

বিষয়শ্রেণী:১৯৬১-এর চলচ্চিত্র
বিষয়শ্রেণী:জাপানি সাদাকালো চলচ্চিত্র
বিষয়শ্রেণী:জাপানি ভাষার চলচ্চিত্র
বিষয়শ্রেণী:সামুরাই চলচ্চিত্র
বিষয়শ্রেণী:আকিরা কুরোসাওয়া পরিচালিত চলচ্চিত্র
বিষয়শ্রেণী:১৮৬০-এর দশকের পটভূমিতে চলচ্চিত্র
বিষয়শ্রেণী:১৯৬০-এর দশকের জাপানি চলচ্চিত্র
দ্বারকা নদ

**দ্বারকা নদ** ভারতের ভাগীরথী নদীর একটি উপনদী। এ উপনদীনটিকে **বাবলা নদ** বলেও অভিহিত করা হয়ে থাকে।

দ্বারকা নদের উৎপত্তি ভারতের ঝাড়খণ্ড রাজ্যের সাঁওতাল পরগনা বিভাগে। সেখান থেকে  মহম্মদবাজারের কাছে পশ্চিমবঙ্গ রাজ্যে প্রবেশ করে বীরভূম জেলার দেউচা এবং পরে  ময়ূরেশ্বর ও রামপুরহাট থানা এলাকার মধ্যে দিয়ে প্রবাহিত হয়েছে। শেষে মুর্শিদাবাদ জেলায় এটি ভাগীরথী নদীতে মিলিত হয়েছে।  দুটি শক্তি মন্দির এই নদের তীরে অবস্থিত। এদুটি হল দ্বারবাসিনী ও তারাপীঠ। দ্বারকা নদ ছোটো হলেও এটি বিভিন্ন নামে পরিচিত এবং এটির বহু ছোটো উপনদী ও শাখানদী রয়েছে। এর বহু খালও ভাগীরথীর সঙ্গে যুক্ত। এটি একটি পাহাড়ি নদ এবং এই নদের অববাহিকা হলুদ পাথরে আকীর্ণ। বামিনী, কুলিয়া, ঘাড়মোড়া, চিলা ইত্যাদি কয়েকটি ছোটো নদী এর উপনদী। অতীতে দ্বারকা নদ যথেষ্ট বেগবান ছিল বলে অনুমান।
থাম্ব|দ্বারকা নদ

## দেউচা বাঁধ

দেউচায় দ্বারকা নদের উপর একটি বাঁধ রয়েছে। এই বাঁধের জলধারণ ক্ষমতা । বাঁধটি বীরভূম জেলায় ৬০ নং জাতীয় সড়কের পশ্চিম দিকে অবস্থিত।

## তথ্যসূত্র

বিষয়শ্রেণী:ঝাড়খণ্ডের নদী
বিষয়শ্রেণী:পশ্চিমবঙ্গের নদী
বিষয়শ্রেণী:বাংলার নদী
বড়িশা পাঠাগার

**বড়িশা পাঠাগার** দক্ষিণ কলকাতার বেহালার বড়িশা অঞ্চলের একটি প্রাচীন ও ঐতিহ্যবাহী গ্রন্থাগার। ১৯০৪ সালে প্রতিষ্ঠিত এই লাইব্রেরির সংগৃহীত বইয়ের সংখ্যা ২০,৯৭৫ ও সভ্যসংখ্যা ৫৮৭ (মে, ২০০৩-এর হিসাব মতে)। শুধু কলকাতা শহরই নয়, সারা পশ্চিমবঙ্গ রাজ্যের প্রাচীন ঐতিহ্যবাহী পাঠাগারগুলির অন্যতম হল বড়িশা লাইব্রেরি।

## ইতিহাস
১৯০৪ সালের ২২ এপ্রিল ‘বড়িশা স্টার লাইব্রেরি’ নামে মাত্র ৫৬টি বই নিয়ে বড়িশা পাঠাগার স্থাপিত হয়েছিলেন। এই লাইব্রেরি স্থাপনের মূল উদ্যোক্তাগন ছিলেন ভূষণচন্দ্র বন্দ্যোপাধ্যায়, গিরীন্দ্রনাথ রায়চৌধুরী (ধলিবাবু), সিদ্ধেশ্বর দত্ত, প্রসাদদাস রায়চৌধুরী, সতীশচন্দ্র মতিলাল, হরিচরণ রায়চৌধুরী, বিনোদবিহারী রায়চৌধুরী ও গুরুচরণ রায়চৌধুরী।

সেই সময় বড়িশার সুবারবান রিডিং ক্লাবের সঙ্গে মতবিরোধের কারণে বেশ কিছু বই ও বইয়ের আলমারি এই লাইব্রেইতে স্থানান্তরিত হয়। ১৯০৮ থেকে ১৯১০ সালের মধ্যে এই অঞ্চলেরাবহু শিক্ষিত যুবক এই লাইব্রেরিতে যোগদান করলে লাইব্রেরির গুরুত্ব বৃদ্ধি পায়। তখন থেকে লাইব্রেরির নাম পালটে ‘বড়িশা ফ্রি রিডিং ক্লাব অ্যান্ড লাইব্রেরি’ রাখা হয়। সখের বাজারের কাছে মতিলাল গুপ্তের বাড়িতে মাসিক আট টাকা ভাড়ায় উঠে আসে লাইব্রেরি। এরপর আর্থিক স্বচ্ছলতা হ্রাস ও সভ্যসংখ্যা হ্রাস জনিত সমস্যায় জর্জরিত লাইব্রেরিকে বড়িশা দ্বাদশ শিবমন্দিরের দোলমঞ্চের নিচে বিনা ভাড়ায় উঠে আসে। ১৯১৪ ফাদার ফ্রেডারিক উইং ফিল্ড ডগলাস শর্তসাপেক্ষে ৪ কাঠা জমি লাইব্রেরিকে দান করতে চাইলেও শর্ত লাইব্রেরির স্বার্থবিরোধী হওয়ায় তা প্রত্যাখাত হয়। ১৯১৬ সালের ১৮ ফেব্রুয়ারি প্রসাদদাস রায়চৌধুরীর দুই ভাই অধরচন্দ্র মুখোপাধ্যায় ও সুধরচন্দ্র মুখোপাধ্যায় লাইব্রেরিকে তিন কাঠা জমি দান করেন।

এই সময় রায়বাহাদুর কালীকুমার রায়চৌধুরী লাইব্রেরির সভাপতি হয়ে এলে বড়িশার জনগণ ও অন্যান্য ধনাঢ্যদের অর্থসাহায্যে লাইব্রেরির আর্থিক অস্বচ্ছলতার দিন শেষ হয়। খুলনার জমিদার দেবকুমার রায়চৌধুরী ১০০০ টাকা ও তৎকালীন জেলাশাসক আর এন ব্লেন্ড ৫০০ টাকা দান করলে ১৯২৪ সালের ১৬ মে লাইব্রেরির গৃহনির্মান সমাপ্ত হয়। দ্বারোদ্ঘাটন করেন কলকাতা হাইকোর্টের বিচারপতি মন্মথনাথ মুখোপাধ্যায়। ১৯৩৯ সালে দ্বিতীয় বিশ্বযুদ্ধ শুরু হবার সময় থেকে লাইব্রেরির উন্নয়ন কিছুটা থমকে গেলেও ১৯৪৭ সালে স্বাধীনতার পর থেকে এর সুদিন আবার ফিরে আসে। এই সময় স্বদেশিকতার বাতাবরণে লাইব্রেরির ইংরেজি নাম পালটে রাখা হয় ‘বড়িশা পাঠাগার’। ১৯৫৪ সালের ১৬ মে লাইব্রেরির সুবর্ণজয়ন্তী পালিত হয়। ১৯৬১ সালে লাইব্রেরির পিছনে দেড় কাঠা জমি কিনে নিয়ে রবীন্দ্র ভবনের ভিত্তিপ্রস্তর স্থাপন করা হয়। ১৯৮০ সালে লাইব্রেরির প্লাটিনাম জুবিলি পালিত হয়। ১৯৯০ সালে দোতলা অডিটোরিয়ামের কাজ শেষ হয়। পরে ছাত্রবিভাগটি নতুন করে সাজানো হয়। ২০০৪ সালে এই লাইব্রেরির শতবর্ষ পালিত হয়।

## সংগ্রহ
২০০৩ সালের হিসাব অনুসারে লাইব্রেরির গ্রন্থসংখ্যা ২০,৯৭৫। যার মধ্যে বাংলা বইই ১৫,০০০-এর উপর। ইংরেজি বই ৩০০০-এর কিছু বেশি ও শিশুবিভাগের বই ২৫০০টি। লাইব্রেরির সংগ্রহের পুরনো বইয়ের মধ্যে আছে হরিসাধন মুখোপাধ্যায়ের ‘কলিকাতা সেকালে ও একালে’, বর্ধমান রাজসভা থেকে প্রকাশিত মহাভারত-এর একটি খণ্ড, ‘শব্দকল্পদ্রুম’-এর একটি খণ্ড, ঈশ্বরচন্দ্র বিদ্যাসাগর প্রণীত সীতার বনবাস গ্রন্থের প্রথম সংস্করণ। পুরনো পত্রিকার মধ্যে আছে নারায়ণ, স্বাস্থ্য, মানসী, বঙ্গবাণী, প্রবাসী, ভারতবর্ষ, বঙ্গদর্শন, শনিবারের চিঠি, মডার্ন রিভিউ ইত্যাদি।

## তথ্যসূত্র

* সাপ্তাহিক বর্তমান, ৩১ মে ২০০৮ সংখ্যা, পৃ.৫০

বিষয়শ্রেণী:কলকাতার গ্রন্থাগার
ব্রিজ টু টেরাবিথিয়া (দ্ব্যর্থতা নিরসন)

নিচের যেকোনটিকে বোঝাতে পারে:

* ব্রিজ টু টেরাবিথিয়া (উপন্যাস), ক্যাথরিন পেটারসন রচিত উপন্যাস
* ব্রিজ টু টেরাবিথিয়া (১৯৮৫-এর চলচ্চিত্র), উপন্যাসের উপর ভিত্তি করে নির্মীত টিভি চলচ্চিত্র
* ব্রিজ টু টেরাবিথিয়া (২০০৭-এর চলচ্চিত্র), উপন্যাসের উপর ভিত্তি করে গাবোর চুপো পরিচালিত চলচ্চিত্র
ডেভিড অক্টারলোনি

**ডেভিড অক্টারলোনি** (১৭৫৭ – ১৮২৫) একজন ব্রিটিশ সেনা আধিকারিক। মাত্র ১৯ বছর বয়সে ইস্ট ইন্ডিয়া কোম্পানির সেনাবাহিনীতে যোগ দিয়ে ভারতে আসেন। বিভিন্ন যুদ্ধে অসামান্য পারদর্শিতার কারণে অচিরেই মেজর জেনারেল পদে উত্তীর্ণ হন। ১৮০৪ সালে দিল্লির রেসিডেন্ট পদে থাকাকালীন যশোবন্ত রাও হোলকারের আক্রমণ থেকে এই নগরী রক্ষা করেন। পিণ্ডারী দস্যু দমনেও তার বিশেষ ভূমিকা ছিল। ১৮০৯ সালে পঞ্জাব-কেশরী রঞ্জিত সিংকে ব্রিটিশ সরকারের সঙ্গে মৈত্রিচুক্তিতে বাধ্য করতে অক্টারলোনির নেতৃত্বে একটি সেনাদল পঞ্জাবে প্রেরিত হয়। অক্টারলোনির হস্তক্ষেপেই প্রখ্যাত অমৃতসর চুক্তি সাক্ষরিত হয়। ১৮১৪-১৬ সালে নেপালযুদ্ধে জয়লাভই তাকে খ্যাতির শীর্ষে আরোহণ করায়। এই যুদ্ধে ইংরেজদের জয়ের স্মারক হিসাবে কলকাতায় প্রসিদ্ধ ‘অক্টারলোনি মনুমেন্ট’ নির্মিত হয়। বর্তমানে এই সৌধটি ভারতের স্বাধীনতা সংগ্রামী শহিদদের নামে উৎসর্গিত হয়ে শহীদ মিনার নামে চিহ্নিত হয়েছে। ভরতপুর রাজ্যের উত্তরাধিকার নিয়ে লর্ড অ্যামহার্স্টের সঙ্গে বিরোধ বাধলে স্যার ডেভিড অক্টারলোনি পদত্যাগ করেন।

## তথ্যসূত্র

* ইতিহাস অভিধান (ভারত), যোগনাথ মুখোপাধ্যায়, এম.সি. সরকার অ্যান্ড সন্স প্রাইভেট লিমিটেড, কলকাতা, ২০০০

বিষয়শ্রেণী:ভারতের ইতিহাস
বিষয়শ্রেণী:১৭৫৭-এ জন্ম
বিষয়শ্রেণী:১৮২৫-এ মৃত্যু
বিষয়শ্রেণী:ব্রিটিশ ইস্ট ইন্ডিয়া কোম্পানির আর্মি জেনারেল
বিষয়শ্রেণী:১৭৫৮-এ জন্ম
বিষয়শ্রেণী:ম্যাসাচুসেটসের ব্যক্তি
বেহালা লাইব্রেরি

thumb|350px|বেহালা টাউন লাইব্রেরি, কলকাতা
**বেহালা লাইব্রেরি** বা **বেহালা টাউন লাইব্রেরি** দক্ষিণ কলকাতার বেহালা অঞ্চলের একটি প্রাচীন ও ঐতিহ্যবাহী গ্রন্থাগার। ১৯০৩ সালে এই লাইব্রেরি প্রতিষ্ঠিত হয়। বর্তমানে এটি কলকাতা শহরের অন্যতম সমৃদ্ধ ও বৃহদায়তন গ্রন্থাগার।

## ইতিহাস
বেহালা লাইব্রেরি প্রতিষ্ঠার আগে এই অঞ্চলের প্রধান পাঠাগার ছিল ব্রাহ্মসমাজ পাঠাগার ও হরিভক্তিপ্রদায়িনী সভার নিজস্ব গ্রন্থাগার। এই দুই পাঠাগারের সংগ্রহ ছিল মূলত ধর্মগ্রন্থপ্রধান। সেই কারণে বিংশ শতাব্দীর গোড়ায় ইংরেজি শিক্ষিত তরুণ সমাজ বেহালায় একটি আধুনিক লাইব্রেরি গড়ে তুলতে আগ্রহী হন। অবশেষে ব্রজেন্দ্রনাথ মুখোপাধ্যায়, প্রিয়নাথ সরকার, জ্যোতিষচন্দ্র, রায়, সুরেন্দ্রনাথ চট্টোপাধ্যায়, বিনয়কৃষ্ণ মুখোপাধ্যায়, ননীগোপাল গঙ্গোপাধ্যায়, হরিদাস চট্টোপাধ্যায়, মণিলাল গঙ্গোপাধ্যায় প্রমুখের উদ্যোগে ১ জানুয়ারি ১৯০৩ তারিখে বেহালা টাউন লাইব্রেরি প্রতিষ্ঠিত হয়।

হরিদাস চট্টোপাধ্যায়ের ডায়মন্ড হারবার রোডস্থ বাসভবনের একটি ঘরে বিনা ভাড়ায় লাইব্রেরির কাজ শুরু হয়। শুরু হয় লাইব্রেরি পরিচালনার জন্য অর্থসংগ্রহ। সুরেন্দ্রনাথ রায়ের সভাপতিত্বে একটি কার্যনির্বাহী সমিতিও স্থাপিত হয়। সম্পাদক হন সুরেন্দ্রনাথ বন্দ্যোপাধ্যায় ও গ্রন্থাগারিক হন মতিলাল বন্দ্যোপাধ্যায়।

১৯০৯ সালে হরিদাস চট্টোপাধ্যায় প্রয়াত হলে অনাথনাথ মুখোপাধ্যায়ের বাড়িতে লাইব্রেরি উঠে আসে। ১৯৩০ সালে বেহালার রায় পরিবারের বাড়ির একতলায় লাইব্রেরি উঠে আসে। ১৯৪৩ সালে কাশিমবাজারের রাজা আশুতোষনাথ রায়, ভাগলপুরের হরিচরণ গঙ্গোপাধ্যায়, বেহালার সৌরীন্দ্রনাথ রায়, নীলমণি মান্না, রাধাচরণ চট্টোপাধ্যায়, গয়াপ্রসাদ মজুমদার ও প্রিয়নাথ সরকারের অর্থসাহায্যে লাইব্রেরির নিজস্ব ভবনের দ্বারোদ্ঘাটন করা হয়। এরপর বেহালার বিভিন্ন বিদ্যোৎসাহী মানুষ নানাভাবে লাইব্রেরিকে সহায়তা করে এটিকে সুসমৃদ্ধ করে তোলেন।

## সংগ্রহ
বেহালা লাইব্রেরির সংগ্রহ কিছু দুষ্প্রাপ্য বইয়ের জন্য প্রসিদ্ধ। এর মধ্যে উল্লেখযোগ্য – ১২৯৫ বঙ্গাব্দে আদি ব্রাহ্মসমাজের প্রেসে মুদ্রিত সত্যেন্দ্রনাথ ঠাকুরের ‘বোম্বাই চিত্র’, ‘নবীনচন্দ্রের গ্রন্থাবলী’ (১৩০২ বঙ্গাব্দ), মধুসূদন মুখোপাধ্যায় প্রণীত ‘সুশীলার উপাখ্যান’ (১৮৯০ খ্রি.), অক্ষয়কুমার বসু প্রণীত ‘তারাবিজয়’ (১৮৮৫ খ্রি.) , অমৃতলাল বসু রচিত ‘গ্রাম্যবিভ্রাট’ (১৩০৪ বঙ্গাব্দ), চিত্তরঞ্জন দাশ প্রণীত ‘মালঞ্চ’ (১৩০৩ বঙ্গাব্দ), প্রিয়নাথ মুখোপাধ্যায় ও প্রমথনাথ মুখোপাধ্যায় রচিত ‘সচিত্র বুয়র যুদ্ধের ইতিহাস’ (১৩০৭ বঙ্গাব্দ), ‘ঈশ্বরচন্দ্র গুপ্তের গ্রন্থাবলী’ (১৩০৬ বঙ্গাব্দ), রামপদ বন্দ্যোপাধ্যায়ের ‘আমার ডায়েরী’ (১৩২২ বঙ্গাব্দ) ইত্যাদি।

জ্ঞানকোষ সংগ্রহেও এই লাইব্রেরি অগ্রণী। ‘এনসাইক্লোপেডিয়া অব দ্য ওয়ার্ল্ড অ্যান্ড ইটস পিপল’ (২৭ খন্ড), ‘ব্রিটানিকা জুনিয়র এনসাইক্লোপেডিয়া’ (১৫ খণ্ড), ভারতকোষ প্রভৃতি এই লাইব্রেরির সংগৃহীত বিশিষ্ট কোষগ্রন্থ। এছাড়া প্রখ্যাত সাহিত্যিকদের রচনাবলি ও ‘আর্যশাস্ত্র’, ‘বিংশ শতাব্দী’, ‘প্রবাসী’, ‘ঘরোয়া’, ‘গল্পভারতী’ প্রভৃতি পুরনো পত্রিকা এই লাইব্রেরিতে সযত্নে রক্ষিত আছে।

## তথ্যসূত্র

* সাপ্তাহিক বর্তমান, ২৬ এপ্রিল, ২০০৮ সংখ্যা।

বিষয়শ্রেণী:কলকাতার গ্রন্থাগার
চুপো গাবোর

**চুপো গাবোর** (হাঙ্গেরীয় ভাষায়: Csupó Gábor) (জন্ম: ২৯শে সেপ্টেম্বর, ১৯৫২) হাঙ্গেরির বুদাপেস্টে জন্মগ্রহণকারী এনিমেশন শিল্পী ও চলচ্চিত্র পরিচালক। তিনি মার্কিন এনিমেশন শিল্পী ও প্রযোজক *Arlene Klasky* 'র সাথে যৌথভাবে *Klasky Csupo* নামক একটি বিনোদন কোম্পানি প্রতিষ্ঠা করেছেন। এই কোম্পানি Rugrats, Duckman এবং Aaahh!!! Real Monsters এর মত টেলিভিশন শো নির্মাণ করেছে।

চুপো গাবোর পরিচালিত প্রথম পূর্ণদৈর্ঘ্য চলচ্চিত্রের নাম ব্রিজ টু টেরাবিথিয়া। তিনি বর্তমানে *দ্য সিক্রেট অফ মুনঅ্যাক্‌র* নামক সিনেমার নির্মাণকাজে ব্যস্ত আছেন।

## বহিঃসংযোগ
* 

বিষয়শ্রেণী:হাঙ্গেরীয় চলচ্চিত্র পরিচালক
বিষয়শ্রেণী:এনিমেশন শিল্পী
বিষয়শ্রেণী:বুদাপেস্টের ব্যক্তিত্ব
বিষয়শ্রেণী:১৯৫২-এ জন্ম
বিষয়শ্রেণী:প্রাইমটাইম এমি পুরস্কার বিজয়ী
বিষয়শ্রেণী:জীবিত ব্যক্তি
বিষয়শ্রেণী:হাঙ্গেরীয় ইহুদি
নারায়ণ

**নারায়ণ** (সংস্কৃত: नारायण) হলেন হিন্দু দেবতা। বৈষ্ণবধর্মে তাকে "পুরুষোত্তম" বা শ্রেষ্ঠ পুরুষ মনে করা হয়। তিনি বিষ্ণু বা হরি নামেও পরিচিত। 

"নারায়ণ" শব্দের অর্থ "যিনি জলের উপর শয়ন করেন।" হিন্দুশাস্ত্র মতে, জল প্রথম সৃষ্ট বস্তু, তাই সৃষ্টিকর্তা নারায়ণ জলেই বাস করেন। এই জন্য হিন্দু শিল্পকলায় নারায়ণকে প্রায়শই জলের উপর অবস্থানকারী মূর্তিতে চিত্রিত করা হয়। সংস্কৃত ভাষায় "নর" শব্দের অর্থ মানুষ। তাই "নারায়ণ" শব্দের অন্য অর্থ হল, "মানুষ যেখানে আশ্রয় গ্রহণ করে।"

ভাগবত পুরাণে নারায়ণকে বলা হয়েছে সর্বোচ্চ উপাস্য। এই পুরাণ মতে, তিনি অসংখ্য জগৎ সৃষ্টি করে প্রতিটি জগতে জগদীশ্বর রূপে প্রবেশ করেছেন। ব্রহ্মা রূপে রজঃ গুণ অবলম্বন করে তিনি চোদ্দটি জগৎ সৃষ্টি করেছেন। বিষ্ণু রূপে সত্ত্ব গুণ অবলম্বন করে তিনি সেগুলো রক্ষা করেন এবং রুদ্র রূপে তমঃ গুণ অবলম্বন করে তিনি তা ধ্বংস করেন।

নারায়ণের অপর নাম "মুকুন্দ"। এই শব্দের অর্থ, যিনি জন্ম ও মৃত্যুর চক্র থেকে মুক্তি অর্থাৎ মোক্ষ প্রদান করেন।

জাগতিক বিশ্বের বাইরে নারায়ণের সর্বোচ্চ ও চিরন্তন অধিষ্ঠান বৈকুণ্ঠে। বৈকুণ্ঠকে হিন্দুরা আনন্দময় স্থান মনে করেন। বৈকুণ্ঠকে পরমধামও (অর্থাৎ, সর্বশ্রেষ্ঠ স্থান যেখানে মুক্তাত্মারা পরমেশ্বেরের সান্নিধ্যে চিরকালের জন্য বাস করেন) বলা হয়। হিন্দুরা মনে করেন, বৈকুণ্ঠের ধারণা কোনো জাগতিক বিজ্ঞান বা যুক্তির সাহায্যে করা যায় না। কোনো কোনো ক্ষেত্রে, ক্ষীরসাগর, যেখানে বিষ্ণু অনন্তনাগের উপর শয়ন করেন, তাকে জাগতিক বিশ্বের "স্থানীয় বৈকুণ্ঠ" বলা হয়।

*[[মহাভারত]]*-এ কৃষ্ণকে একাধিকবার নারায়ণ ও অর্জুনকে নর বলা হয়েছে। এই মহাকাব্যে তাদের বোঝাতে বহুবচন "কৃষ্ণদ্বয়" শব্দটি ব্যবহৃত হয়েছে বিষ্ণুর পূর্ববর্তী অবতার নর-নারায়ণের সঙ্গে তাদের একত্ব বোঝাতে। শক্তিসাধকরা নারায়ণকে আদ্যাশক্তি মহামায়ার পুরুষ আকার রূপে আরাধনা করেন।

## আরও দেখুন
* বিষ্ণু
* নর-নারায়ণ
* দুর্গা

## পাদটীকা

## বহিঃসংযোগ
* name of Narayana even at the time of death can save a great sinner, Ajamila.
* https://web.archive.org/web/20041027092248/http://www.srivaishnavan.com/ans_secrets.html (See Answer #14.)
* http://www.ayurvedacollege.com/articles/drhalpern/om_namo_narayanaya Om Namo Narayana and Ayurveda

বিষয়শ্রেণী:বিষ্ণুর রূপভেদ
বিষয়শ্রেণী:বৈষ্ণবধর্ম
বিষয়শ্রেণী:হিন্দু পৌরাণিক দেবদেবী
বিষয়শ্রেণী:বিষ্ণুর রূপ
বিষয়শ্রেণী:হিন্দু দেবতা
বিষয়শ্রেণী:বিষ্ণুর উপাধি ও নাম
নর-নারায়ণ

**নর-নারায়ণ** () হলেন হিন্দুধর্মের দুই জন দেবতা। এঁরা যুগলমূর্তিতে পূজিত হন। নর-নারায়ণ বিষ্ণুর যমজ ভ্রাতৃ-অবতার। নর-নারায়ণ ধারণায়, মানবাত্মা নর হলেন দিব্যাত্মা নারায়ণের চিরসঙ্গী।

ভারতীয় মহাকাব্য মহাভারত অনুসারে, কৃষ্ণ হলেন নারায়ণ ও অর্জুন হলেন নর। নর-নারায়ণের বৃত্তান্ত ভাগবত পুরাণ-এও কথিত হয়েছে। হিন্দুরা বিশ্বাস করেন, এই যুগ্মদেবতা বদ্রিনাথে বাস করেন। এখানেই তাদের সর্বাপেক্ষা গুরুত্বপূর্ণ মন্দিরটি অবস্থিত।

স্বামীনারায়ণ ধর্মে নর-নারায়ণের যুগলমূর্তির ব্যাপক পূজা প্রচলিত। এই ধর্মের অনুগামীদের মতে, উক্ত ধর্মের প্রতিষ্ঠাতা স্বামীনারায়ণ নারায়ণের অবতার।

মহাভারত অনুসারে, মহাদেব (শিব)  নর-নারায়নের সাথে যুদ্ধে পরাস্ত হয়েছিলেন; নারায়ন মহাদেবের গলা চেপে ধরেছিলেন।

## তথ্যসূত্র

* পৌরাণিকা (বিশ্বকোষ হিন্দুধর্ম), প্রথম খণ্ড, ফার্মা কেএলএম প্রাইভেট লিমিটেড, কলকাতা, ২০০১

বিষয়শ্রেণী:ঋষি
বিষয়শ্রেণী:অবতার
বিষয়শ্রেণী:হিন্দু দেবতা
বিষয়শ্রেণী:বিষ্ণুর অবতার
বিষয়শ্রেণী:কৃষ্ণের রূপভেদ
বিষয়শ্রেণী:স্বামীনারায়ণ সম্প্রদায়
কলকাতা রাষ্ট্রীয় পরিবহণ সংস্থা

**কলকাতা রাষ্ট্রীয় পরিবহন সংস্থা** (সিএসটিসি) পশ্চিমবঙ্গ রাজ্য সরকারের একটি সরকারি পরিবহন সংস্থা। এর প্রধান কার্যালয় কলকাতায় অবস্থিত। ১৯৪৮ সালে এটি প্রতিষ্ঠিত হয়। বর্তমানে এটি WBTC নামে কাজ করে । এটি কলকাতা এবং পশ্চিমবঙ্গের আশেপাশের জেলাগুলিতে কিছু দূরপাল্লার পরিষেবা সহ বাস চালায় ।

## ইতিহাস
কলকাতা স্টেট ট্রান্সপোর্ট কর্পোরেশন ৩১ জুলাই ১৯৪৮-এ রাজ্য পরিবহন পরিষেবা হিসাবে যাত্রা শুরু করে। যার উদ্দেশ্য ছিল কলকাতা শহর এবং এর আশেপাশে এবং সাধারণভাবে পশ্চিমবঙ্গ রাজ্যে দক্ষ, পর্যাপ্ত, অর্থনৈতিক এবং সঠিকভাবে সমন্বিত যাত্রী বাস পরিষেবা।

১৫ জুন ১৯৬০ তারিখে সড়ক পরিবহন কর্পোরেশন আইন, ১৯৫০ এর অধীনে রাজ্য পরিবহন পরিষেবার নাম পরিবর্তন করে **কলকাতা স্টেট ট্রান্সপোর্ট কর্পোরেশন (CSTC) করা হয়।** গ্রামীণ যাত্রীদের চাহিদা মেটাতে, CSTC ১৯৬৮ সালের এপ্রিল মাসে কলকাতা থেকে দীঘা পর্যন্ত প্রথম দিকের একটি লং ডিস্টেন্স বাস সার্ভিস (এলডিএস) চালু করে।

### WBTC এর সাথে একীভূত
২০১৭ সালে, পরিবহণ মন্ত্রী প্রতীক ভট্টাচার্যের অধীনে পরিবহণ বিভাগ (পশ্চিমবঙ্গ) , CSTC-কে CTC এবং WBSTC- এর মতো অন্যান্য পরিবহন প্রদানকারীদের সাথে একীভূত করে এবং WBTC গঠন করে ।

## কার্যক্রম

### নৌবহর
১৮২টি বাসের একটি বহর নিয়ে, CSTC পশ্চিমবঙ্গের দক্ষিণাঞ্চলে বেশ কয়েকটি বাস রুট স্থাপন করতে সক্ষম হয়েছিল যেগুলি তখন পর্যন্ত পরিবহনের অন্য কোনও উপায়ের সাথে সংযুক্ত ছিল না। CSTC কলকাতায় শীতাতপ নিয়ন্ত্রিত ভলভো বাস চালানোর পথপ্রদর্শকও করেছে, যা বার্ধক্যের বহরকে প্রতিস্থাপন করেছে।

২০১৪ সালের জুলাই মাসে শহর ও শহরতলির ৪০টি রুটে শীতাতপ নিয়ন্ত্রিত বাস চালু করা হয়েছিল। তারা নীল এবং সাদা লিভারিতে ছিল, বাসগুলিতে ভলভো ৮৪০০ ইউনিটের একটি সম্পূর্ণ বহরের পাশাপাশি অশোক লেল্যান্ডের জানবাস মডেলগুলি অন্তর্ভুক্ত ছিল, যা দেশের প্রথম নিচু তলায় সামনের প্রবেশ পাবলিক বাস। এগুলি কেন্দ্রীয় JNNURM প্রকল্পের অধীনে কেনা হয়েছিল।

২০১৯ সালে, পশ্চিমবঙ্গ রাজ্য সরকার শহরের বায়ু দূষণের মাত্রা কমাতে ২০৩০ সালের মধ্যে শহরের বাস বহর, তার ফেরি বহরের সাথে সম্পূর্ণভাবে বৈদ্যুতিক হওয়ার সিদ্ধান্ত নিয়েছে।

### ডিপো
প্রাক্তন CSTC ডিপোগুলি পার্কিং এবং বাস মেরামতের জন্য ব্যবহৃত হত।

* 1 বেলঘোরিয়া ডিপো (প্রধান কার্যালয়) (বিডি)
* 2 গড়িয়া ডিপো (জিডি)
* 3 হাওড়া ডিপো (HD)
* 4 কসবা ডিপো (কেডি)
* 5 লেক ডিপো (LD)
* 6 মানিকতলা ডিপো (এমডি)
* 7 নীলগঞ্জ ডিপো (ND)
* 8 পাইকপাড়া ডিপো (পিডি)
* 9 সল্টলেক ডিপো (SLD)
* 10 তারাতলা ডিপো (TD)
* 11 ঠাকুরপুকুর ডিপো (TPD)
* 12 প্রাইড প্লাজা ডিপো (পিআরডি)

## তথ্যসূত্র

## বহিঃসংযোগ
* Official website

বিষয়শ্রেণী:পশ্চিমবঙ্গের রাজ্য সংস্থা
বিষয়শ্রেণী:কলকাতার পরিবহন
বিষয়শ্রেণী:ভারতের বাস কোম্পানি
বিষয়শ্রেণী:১৯৪৮-এ প্রতিষ্ঠিত সংগঠন
বিষয়শ্রেণী:ভারতের রাজ্য সড়ক পরিবহন কর্পোরেশন
বিষয়শ্রেণী:ভারতের মহানগর পরিবহন সংস্থা
বিষয়শ্রেণী:১৯৪৮-এ প্রতিষ্ঠিত ভারতীয় কোম্পানি
বিষয়শ্রেণী:১৯৪৮-এ পশ্চিমবঙ্গে প্রতিষ্ঠিত
বিষয়শ্রেণী:ভারতীয় পরিবহন সংস্থা
বিষয়শ্রেণী:পশ্চিমবঙ্গের পরিবহন সংস্থা
গণ

**গণ** (সংস্কৃত: गण) বলতে দেবতা শিব ও দেবী পার্বতীর অনুচরবৃন্দকে বোঝায়। হিন্দুধর্ম মতে গণবৃন্দ শিবের পরিচর্যা করেন এবং কৈলাস পর্বতে আবাস। গণদের নেতা হিসেবে গণেশকে  শিব বেছে নিয়েছিলেন, তাই গণেশের উপাধি গণেশ বা গণপতি, "গণের প্রভু বা নেতা"।

## কিংবদন্তি

গণদের নেতা কে হবেন তা নিয়ে একসময় দেব ও দেবীর মধ্যে প্রতিযোগিতা চলছিল। উদ্দেশ্য ছিল পৃথিবীকে একবার প্রদক্ষিণ করে দেবী পার্বতীর কাছে ফিরে আসা। তারা গণেশ সহ তাদের বাহন নিয়ে দ্রুত গতিতে ভ্রমণ করেছিল। যাইহোক, যেহেতু তিনি ভারী ছিলেন এবং ছোট ইঁদুরের উপর চড়েছিলেন, তার গতি উল্লেখযোগ্যভাবে ধীর ছিল যা তাকে রেস জেতার ক্ষেত্রে অসুবিধায় ফেলেছিলো। দৌড়ের সময়, যখন গণেশ পার্বতী থেকে দূরে ছিলেন না, তখন ঋষি নারদ এসে তাঁর যাত্রা সম্পর্কে জিজ্ঞাসা করলেন। ঋষি ঐশ্বরিক হওয়া সত্ত্বেও সমুদ্রযাত্রার শুরুতে একজন ব্রাহ্মণের মুখোমুখি হওয়া দুর্ভাগ্য বলে বিশ্বাস করা হয় বলে দেবতা বিরক্ত হয়েছিলেন। যাইহোক, এটি অশুভ লক্ষণ হিসাবেও দেখা হয় যখন কেউ জিজ্ঞাসা করে যে ভ্রমণকারী কোথায় যাচ্ছিল যখন সে ইতিমধ্যেই তাদের গন্তব্যের পথে ছিল। তবুও, নারদ তাকে শান্ত করলেন এবং ক্রোধ শান্ত করলেন। গণেশ তখন তার রাগ এবং উদ্দেশ্য সাধনের তার আকাঙ্ক্ষা ব্যাখ্যা করলেন। ঋষি ভগবানকে সান্ত্বনা দিলেন যে তিনি যেমন শিশু ছিলেন, পৃথিবী তাঁর মায়ের সমতুল্য; এইভাবে গণেশের ক্ষমতা ছিল পার্বতীর চারপাশে প্রদক্ষিণ করা এবং গণের প্রধান হওয়া। পার্বতী শীঘ্রই গণেশকে দেখতে পান এবং তার দৌড় সম্পূর্ণ করার ব্যবস্থাপনা সম্পর্কে জিজ্ঞাসা করেন। শিশুটি ঋষি নারদের সাথে তার আলোচনার কথা বলল। পার্বতী সন্তুষ্ট হন এবং তাকে গণের ব্যবস্থাপক বলে দাবি করেন।

## আরও দেখুন
* গণাধিপতি

## তথ্যসূত্র

## উৎস
* পৌরাণিকা (বিশ্বকোষ হিন্দুধর্ম), প্রথম খণ্ড, ফার্মা কেএলএম প্রাইভেট লিমিটেড, কলকাতা, ২০০১
## বহিঃসংযোগ
* The Ganas: Hooligans of Heaven

বিষয়শ্রেণী:হিন্দু পুরাণে মানবেতর জাতি
বিষয়শ্রেণী:হিন্দু পৌরাণিক দেবদেবী
গণাধিপতি

**গণাধিপতি** গণ নামে পরিচিত হিন্দু পৌরাণিক দেবতা শিবের অনুচরবৃন্দের দলপতির উপাধি। অধিকাংশ পুরাণ অনুসারে গণেশ হলেন গণাধিপতি; সেই কারণে তার অপর নাম গণেশ বা গণপতি। তবে কোনও কোনও ব্যাখ্যা অনুযায়ী, নন্দী ও দক্ষও গণাধিপতি।

দক্ষযজ্ঞের পর শিব সন্তুষ্ট হয়ে দক্ষকে গণাধিপতি করেছিলেন। অন্ধক অসুরও মৃত্যুর পূর্বে বর প্রার্থনা করলে শিব তাকে গণাধিপতি করে দেন। মৎস্যপুরাণ অনুসারে বীরক একজন গণাধিপতি। মহাভারতে ৩৩ জন গণাধিপতির উল্লেখ আছে। এঁরা হলেন – নন্দীশ্বর, মহাকায়, গ্রামণী, বৃষভধ্বজ, গণেশ্বর, বিনায়ক, সৌম্য, রৌদ্র, যোগভৃত, যোগীসমূহ, সরিৎসমূহ, আকাশ ও সুপর্ণ ইত্যাদি। কৃষ্ণ যজুর্বেদ মতে গণাধিপতির সংখ্যা অগণ্য। লিঙ্গপুরাণ অনুসারে অসুরদের হাত থেকে দেবতা ও ব্রহ্মাকে রক্ষা করতে শিব স্বয়ং গণেশ্বর বা গনাধিপতি মূর্তি ধারণ করেন। সৌরপুরাণ, রামায়ণ ও মহাভারতের বনপর্বে শিবই গণাধিপতি। তবে বামনপুরাণে গণেশকে গনাধিপতির স্বীকৃতি দেওয়া হয়েছে।

## আরও দেখুন
* গণ 
* শিব

## তথ্যসূত্র

পৌরাণিকা (বিশ্বকোষ হিন্দুধর্ম), প্রথম খণ্ড, ফার্মা কেএলএম প্রাইভেট লিমিটেড, কলকাতা, ২০০১

বিষয়শ্রেণী:গণেশ
বিষয়শ্রেণী:শিব
বিষয়শ্রেণী:হিন্দু পৌরাণিক দেবদেবী
ফরজ

থাম্ব|মুসলিমরা দৈনিক পাঁচ ওয়াক্ত নামাজ আদায় করে৷ আর এটা এজন্য যে, পাঁচ ওয়াক্ত নামাজ মুসলিমদের উপর ফরজ বা বাধ্যতামূলক করা হয়েছে৷

**ফরজ** () সরাসরি মুসলিম সমাজের সাথে সম্পৃক্ত, একটি আরবি শব্দ যা **অবশ্য কর্তব্য** কোন ধর্মীয় আচারকে নির্দেশ করে। ইসলাম ধর্মের পবিত্র ধর্মগ্রন্থ আল-কুরআনের সূরা আন-নূর এর ১নং আয়াতে ব্যবহারের কারণে, ফরজকে একটি কুরআনিক শব্দ বলেও অভিহিত করা হয়।

سُوۡرَۃٌ اَنۡزَلۡنٰہَا وَ**فَرَضۡ**نٰہَا وَاَنۡزَلۡنَا فِیۡہَاۤ اٰیٰتٍۭ بَیِّنٰتٍ لَّعَلَّکُمۡ تَذَکَّرُوۡنَ 

***অনুবাদঃ*** একটি সূরাহ্ যা আমি অবতারণ করেছি এবং এটিকে **অবশ্য-পালনীয় (ফরজ)** করেছি, আর এত অবতারণ করেছি সুস্পষ্ট আয়াতসমূহ, যাতে তোমরা উপদেশ গ্রহণ কর। [সূূূরা আন-নূূর, আয়াত ১]


## সংক্ষিপ্ত বিবরণ
ফার্সি, তুর্কি, উর্দু, হিন্দি ভাষায়ও ফরজ একই অর্থে ব্যবহৃত হয়। ইসলাম ধর্মে ফরজ বলতে বুঝায়– আল্লাহ তাঁর অনুসারীদের উপর যেসব কাজ অত্যাবশ্যক করেছেন। যে সকল মুসলমান এই অত্যাবশ্যক কাজগুলো পালন করবেন তারা মুক্তি ও সওয়াব অর্জন করবেন।

## শ্রেণিবিভাগ
ফিকাহ্ ফরজকে দুই শ্রেণিতে ভাগ করেছে।
### ফরজ-এ-আইন
:সকল মুসলমানকে ব্যক্তিক পর্যায় থেকে এই কাজগুলো পালন করতে হবে। যেমন- প্রতিদিনের নামাজ, রমজান মাসের রোজা ও জীবনে অন্তত একবার হজ্জ (যদি সামর্থ্যে থাকে), যাকাত আদায়।

### ফরজ-এ-কিফায়াহ
:কোন সম্প্রদায় বা উম্মাহর উপর আরোপিত কর্তব্য। যেমন- জানাজার নামাজ, সম্প্রদায়ের সকল সদস্যকে অংশগ্রহণ করতে হয় না বরং সেখান থেকে যথেষ্ট পরিমাণ মানুষ অংশগ্রহণ করলেই চলে।

## তথ্যসূত্র

## আরও দেখুন

* ওয়াজিব
* সুন্নত
* মুস্তাহাব
* মাকরুহ
* নমাজ
* ফিকহ
* আল্লাহ 
* কুরআন 
* আসমাউল হুসনা 
* তাওহীদ 
* যিকর
* ইসলামের পঞ্চস্তম্ভ
* কাবা 
* রাসূল
* নবী
## বহিঃসংযোগ
বিষয়শ্রেণী:ইসলামি পরিভাষা
কৈলাস (দ্ব্যর্থতা নিরসন)

**কৈলাস** বা **কৈলাশ** বলতে বোঝাতে পারে:

## পর্বত
* কৈলাস পর্বত, চীনের তিব্বত অঞ্চলে অবস্থিত পর্বত, যা হিন্দু ও বৌদ্ধদের কাছে পবিত্র হিসাবে বিবেচিত
* আদি কৈলাস, ভারতের উত্তরাখণ্ড রাজ্যে অবস্থিত পর্বত, যা হিন্দুদের কাছে পবিত্র হিসাবে বিবেচিত

## স্থান ও ভবন
* কৈলাশ মন্দির, ভারতের মহারাষ্ট্র রাজ্যের ইলোরায় অবস্থিত শিব মন্দির
* কৈলাস কলোনি, দক্ষিণ দিল্লি, ভারত
** কৈলাস কলোনি মেট্রো স্টেশন, দিল্লি, ভারত

## ব্যক্তি
* কৈলাশ খের (জন্ম ১৯৭৩), ভারতীয় পপ গায়ক
* কৈলাশ বিজয়বর্গীয় (জন্ম ১৯৫৬), ভারতীয় রাজনীতিবিদ
আ ক্লকওয়ার্ক অরেঞ্জ (দ্ব্যর্থতা নিরসন)

নিচের যেকোনটিকে বোঝাতে পারে:

* আ ক্লকওয়ার্ক অরেঞ্জ (উপন্যাস), রচনা করেছেন অ্যান্থনি বার্জেস
* আ ক্লকওয়ার্ক অরেঞ্জ (চলচ্চিত্র), পরিচালনা করেছেন স্ট্যানলি কুবরিক
টাটা কন্‌সাল্টেন্সি সার্ভিসেস

**টাটা কন্‌সাল্টেন্সি সার্ভিসেস** বা টিসিএস (ইংরেজি: Tata Consultancy Services Limited (TCS)) একটি ভারতীয় তথ্য প্রযুক্তি সংস্থা। এটি ভারতের সবথেকে পুরনো এবং সবথেকে বড় তথ্যপ্রযু্ক্তি এবং বিপিও (Business Process Outsourcing) সংস্থা। এটি এশিয়ার সবথেকে বড় তথ্যপ্রযুক্তি সংস্থাও বটে। এই সংস্থাটিতে তিন লক্ষ উনিশ হাজারের বেশি কর্মী কাজ করেন।

১৯৬৮ খ্রিস্টাব্দে টাটা কনসালটেন্সি সার্ভিসেস স্থাপিত হয়। তখন এর নাম ছিল টাটা কম্পিউটার সেন্টার। পরবর্তীকালে ১৯৯০ এর দশকে এই সংস্থাটির অভূতপূর্ব উন্নতি ঘটে। ভারতের প্রায় কুড়িটি শহরে এই সংস্থার অফিস রয়েছে। এছাড়া ভারতের বাইরেও বহু জায়গায় এই সংস্থার অফিস রয়েছে।

## বাজারে আধিপত্য
মোট বাজার মূলধনের ভিত্তিতে শীর্ষস্থান দখল নিয়ে অতীতে টিসিএস এবং আরআইএলের মধ্যে প্রবল প্রতিযোগিতা লক্ষ্য করা গিয়েছে। গত মাসে সফটওয়্যার পরিষেবা সংস্থা টিসিএসকে পিছনে ফেলে আরআইএল এই স্থান দখল করেছিল। ভারতের সবথেকে দামি কোম্পানির শিরোপা পেল টাটা কনসালটেন্সি সার্ভিসেস (টিসিএস)। বাজার মূল্যের নিরিখে সোমবার রিলায়েন্স ইন্ডাসট্রিজকে (আরআইএল) পিছনে ফেলে দিল তারা। 

## তথ্যসূত্র

## বহিঃসংযোগ
* টাটা কনসালটেন্সি সার্ভিসেসের ওয়েবসাইট
* TCS Certifying Authority
* TCS Innovations Blog
*TCS Webmail 
* TCS Advanced Technology Center (ATC)
* টাটা গ্রুপের ওয়েবসাইটে টিসিএস
* TCS Alumni Network on LinkedIn
* Interview with S.Ramadorai 
* TCS Ltd. : The Pioneer in Indian IT Industry

বিষয়শ্রেণী:ভারতের তথ্য প্রযুক্তি কোম্পানি
বিষয়শ্রেণী:মুম্বই ভিত্তিক কোম্পানি
বিষয়শ্রেণী:নিফটি ৫০
বিষয়শ্রেণী:ভারতের সফটওয়্যার কোম্পানি
বিষয়শ্রেণী:ভারতের ন্যাশনাল স্টক এক্সচেঞ্জে তালিকাভুক্ত কোম্পানি
বিষয়শ্রেণী:বোম্বে স্টক এক্সচেঞ্জে তালিকাভুক্ত কোম্পানি
ইভান পাভলভ

**ইভান পেত্রোভিচ পাভলভ** () (১৪ই সেপ্টেম্বর, ১৮৪৯ - ২৭শে ফেব্রুয়ারি, ১৯৩৬) একজন রুশ চিকিৎসক যিনি বস্তুবাদী গবেষণার জন্য প্রসিদ্ধ। তার শৈশব দিন থেকে পাভলভ অস্বাভাবিক শক্তির বুদ্ধিগত প্রতিভা প্রদর্শন করে যার নাম দেন "গবেষণার জন্য প্রেরণা"।

তার সবচেয়ে বড় অবদান "সাপেক্ষ প্রতিবর্ত" ব্যাখ্যাকারী গবেষণাসমূহ। তিনি গুরুমস্তিষ্কের অনেকগুলি প্রতিবর্ত ক্রিয়ার ব্যাখ্যা প্রদান করেন, এবং গবেষণার মাধ্যমে কুকুরের দেহে কীভাবে এই সব প্রতিবর্ত তৈরি হয় ও কাজ করে তা প্রমাণ করেন। ১৯২২ সালে তার ফলাফলগুলি ভাষণ আকারে প্রকাশিত হয়। তিনি ১৯০৪ সালে পৌষ্টিকপ্রণালীর উপর গবেষণার জন্য নোবেল পুরস্কার লাভ করেন।

## শৈশব ও শিক্ষা
থাম্ব|পাভলভ মেমোরিয়াল মিউজিয়াম, রাইজান: ১৯ শতকের শুরুর দিকে নির্মিত পাভলভের প্রাক্তন বাড়ি
ইভান পেত্রোভিচ রাশিয়ার *রায়জান* নামক গ্রামে জন্মগ্রহণ করেন। তিনি তার ১১ জন ভাইবোনদের মধ্যে সবার বড় ছিলেন। তার পিতা ছিলেন গ্রামের একজন ধর্ম যাজক। পিতার ইচ্ছানুযায়ী স্নাতক পাশ করার পর তিনি গ্রামের কাছাকাছি এক ধর্মবিদ্যালয়ে ভর্তি হন। ১৮৭৫ সালে শারীরবিদ্যা বিষয়ে কৃতকার্য হন এবং চিকিৎসাবিদ্যায় ডাক্তারি করতে মনোনিবেশ করেন এবং ১৮৮০ সালে সে বিষয়ে পাশ করেন।

## পেশা
চিকিৎসক হবার পর ১৮৮৬ সালে তিনি সেন্ট পিটার্সবার্গে চাকরির আবেদন করেন। কিন্তু দুর্ভাগ্যক্রমে তিনি চাকরিটা পান না। পরবর্তীতে গবেষণার কাজে লিপজিগ বিশ্ববিদ্যালয়ের অধ্যাপক লাডউইকের সাথে কাজ করেন। সেখানে বিজ্ঞানী ওনডট-এর সাথে পরিচিত হন।
১৮৯০ সালে সেন্ট পিটার্সবার্গে যে কলেজে ডাক্তরি পড়েছিলেন সে কলেজেই অধ্যাপনার কাজ পান। তবে তিনি মূলত গবেষণাধর্মী কাজই বেশি করতেন।

## রিফ্লেক্স সিস্টেমের গবেষণা
পাভলভের প্রধান খ্যাতি কুকুরের সাপেক্ষ প্রতিবর্ত ক্রিয়ার গবেষণাকে কেন্দ্র করে। এই গবেষণার মাধ্যমে মানুষ এবং পশুর মস্তিষ্কের সংগে বাইরের উত্তেজকের সম্পর্কের বিধান আবিষ্কার করে। তার সাপেক্ষ প্রতিবর্ত ক্রিয়ার তত্ত্বের ভিত্তিতে আধুনিক মনোবিজ্ঞানে বস্তুবাদী এবং আচরণবাদী গবেষণা ও ব্যাখ্যা বিশেষভাবে বৃদ্ধি পেয়েছে।

## তথ্যসূত্র

বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:রুশ মনোবিজ্ঞানী
বিষয়শ্রেণী:রুশ শারীরতাত্ত্বিক
বিষয়শ্রেণী:কপলি পদক বিজয়ী
বিষয়শ্রেণী:সেন্ট পিটার্সবার্গ রাষ্ট্রীয় বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৮৪৯-এ জন্ম
বিষয়শ্রেণী:১৯৩৬-এ মৃত্যু
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:স্নায়ুবিজ্ঞানের ইতিহাস
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য
বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
আ ক্লকওয়ার্ক অরেঞ্জ (উপন্যাস)

**আ ক্লকওয়ার্ক অরেঞ্জ** (ইংরেজি ভাষায়: A Clockwork Orange) অ্যান্থনি বার্জেস রচিত উপন্যাস যা ১৯৬২ সালে প্রকাশিত হয়। ১৯৭১ সালে এই উপন্যাসের উপর ভিত্তি করে স্ট্যানলি কুবরিক তার বিখ্যাত আ ক্লকওয়ার্ক অরেঞ্জ ছবিটি নির্মাণ করেন। টাইম সাময়িকী এই উপন্যাসকে ১৯২৩ থেকে ২০০৫ সালের মধ্যে প্রকাশিত সেরা ১০০ ইংরেজি উপন্যাসের তালিকায় সংযুক্ত করেছে।

এই বইয়ে মোট তিনটি খণ্ড আছে। প্রতিটি খণ্ডে সাতটি করে অধ্যায় আছে। এই ২১টি অধ্যায় দ্বারা বার্জেস মানব জীবনের ২১ বছর বয়সকে চিহ্নিত করেছেন। কারণ ২১ বছরকে মানুষের পরিপূর্ণতা অর্জনের ক্ষেত্রে একটি মাইলফলক বিবেচনা করা হয়। কিন্তু ১৯৮৬ সালের আগে সকল মার্কিন সংস্করণে বইয়ের ২১তম অধ্যায়টি বাদ দেয়া হয়েছে। কুবরিক মার্কিন সংস্করণের আলোকেই তার ছবিটি নির্মাণ করেন। এ কারণে ছবিতেও ২১তম অধ্যায়ের কিছু নেই। অ্যান্থনি বার্জেস এই ব্যাপারে অসন্তোষ প্রকাশ করেছিলেন।

## পুরস্কার
* প্রমিথিউস অ্যাওয়ার্ড - ২০০৮ সালে হল অফ ফেইম পুরস্কার

## তথ্যসূত্র

## বহিঃসংযোগ

* Prometheus Hall Of Fame Nominees 
* 
* A Prophetic and Violent Masterpiece , সিটি জার্নালের নিবন্ধ
* Comparison of Book and Film 
* A Clockwork Orange  - Literapedia 

বিষয়শ্রেণী:আ ক্লকওয়ার্ক অরেঞ্জ
বিষয়শ্রেণী:১৯৬২-এর উপন্যাস
বিষয়শ্রেণী:১৯৬২-এর ব্রিটিশ উপন্যাস
বিষয়শ্রেণী:১৯৬২-এর বিজ্ঞান কল্পকাহিনী উপন্যাস
বিষয়শ্রেণী:ইংরেজি উপন্যাস
বিষয়শ্রেণী:কাল্পনিক উপভাষায় রচিত বই
বিষয়শ্রেণী:ব্রিটিশ উপন্যাস
বিষয়শ্রেণী:ব্রিটিশ বৈজ্ঞানিক কল্পকাহিনী উপন্যাস
বিষয়শ্রেণী:অ্যান্থনি বার্জেসের উপন্যাস
বিষয়শ্রেণী:বিজ্ঞান কল্পকাহিনীমূলক উপন্যাস
বিষয়শ্রেণী:মন নিয়ন্ত্রণ সম্পর্কে কল্পকাহিনী
বিষয়শ্রেণী:অপরাধ উপন্যাস
বিষয়শ্রেণী:ডিস্টোপিয়ান উপন্যাস
বিষয়শ্রেণী:রূপকথামূলক উপন্যাস
বিষয়শ্রেণী:সঙ্গীত সম্পর্কে উপন্যাস
বিষয়শ্রেণী:ধর্ষণ সম্পর্কে উপন্যাস
বিষয়শ্রেণী:কল্পকাহিনীতে গণধর্ষণ
বিষয়শ্রেণী:সাহিত্যে অশ্লীলতা বিতর্ক
বিষয়শ্রেণী:লন্ডনের পটভূমিতে উপন্যাস
বিষয়শ্রেণী:হেইনম্যানের (প্রকাশক) বই
বিষয়শ্রেণী:বিবাচনকৃত বই
বিষয়শ্রেণী:নাটকে অভিযোজিত ব্রিটিশ উপন্যাস
বিষয়শ্রেণী:চলচ্চিত্রে অভিযোজিত ব্রিটিশ উপন্যাস
বিষয়শ্রেণী:চলচ্চিত্রে অভিযোজিত বিজ্ঞান কল্পকাহিনী উপন্যাস
বিষয়শ্রেণী:ব্রিটিশ উপন্যাসিকা
বিষয়শ্রেণী:ব্রিটিশ দার্শনিক উপন্যাস
চতুষ্তলক

থাম্ব|290x290পিক্সেল|চতুস্তলক
থাম্ব|সুষম চতুস্তলকের ত্রিমাত্রিক মডেল
**চতুস্তলক** হলো চারটি ত্রিভুজাকার তল, ছয়টি বাহু এবং চারটি শীর্ষবিন্দু  বিশিষ্ট একটি বহুতলক বা ঘনবস্তু যার প্রতি শীর্ষে তিনটি করে ত্রিভুজাকার তল মিলিত হয়। সকল সাধারণ উত্তল বহুতলকের মধ্যে চতুস্তলক হলো সরলতম এবং এটিই একমাত্র বহুতলক যার পাঁচের থেকে কম সংখ্যক পৃষ্ঠতল রয়েছে। যে চতুস্তলকের সবগুলো তল সমান আকারের সমবাহু ত্রিভুজ তাকে বলা হয় **সুষম চতুস্তলক**। সুষম চতুস্তলক একটি প্লেটোনীয় ঘনবস্তু।

ইউক্লিডীয় সিমপ্লেক্সের অতি সাধারণ যে ধারণার সাথে আমরা পরিচিত চতুস্তলক হলো সেই ধারণারই একটি ত্রিমাত্রিক ক্ষেত্র। এই কারণে চতুস্তলককে **3-সিমপ্লেক্স** নামেও অভিহিত করা হয়।

যে বহুতলকের ভূমি একটি সমতলীয় বহুভুজ এবং অন্য তলগুলো ত্রিভুজাকার এবং ত্রিভুজাকার এই তলগুলো একটি সাধারণ শীর্ষবিন্দুতে মিলিত হয় তাকে পিরামিড বলা হয়। চতুস্তলক হলো এমন এক ধরনের পিরামিড যার ভূমিটি পর্যন্ত ত্রিভুজাকৃতির। অর্থাৎ চতুস্তলকের চারটি তলই ত্রিভুজাকার। এই কারণে চতুস্তলককে "ত্রিভুজাকার পিরামিড"ও বলা হয়ে থাকে।

যে কোন উত্তল বহুতলক তথা ঘনবস্তুর মতই এক পাতা কাগজকে ভাঁজ করে চতুস্তলকের আকৃতি দেয়া সম্ভব। চতুস্তলকের ক্ষেত্রে এরূপ দুটি নেটের অস্তিত্ব পাওয়া যায়।

যেকোন চতুস্তলকের ক্ষেত্রে একটি পরিলিখিত গোলক (*Circumscribed sphere*) পাওয়া যাবে অর্থাৎ এমন একটি গোলকের অস্তিত্ব রয়েছে যার পৃষ্ঠে চতুস্তলকের চারটি শীর্ষবিন্দুর প্রত্যেকটিই অবস্থান করবে। একইভাবে আরেকটি গোলকের অস্তিত্ব রয়েছে যা চতুস্তলকটির প্রতিটি তলের স্পর্শক। এই গোলককে বলা হয় অন্তর্লিখিত গোলক।

সুষম চতুস্তলকের সমগ্রতলের ক্ষেত্রফল = ভূমির ক্ষেত্রফল + (ভূমির পরিধি * হেলানো উচ্চতা) / ২

সুষম চতুস্তলকের আয়তন = ভূমির ক্ষেত্রফল * উচ্চতা / ৩

## তথ্যসূত্র

## বহিঃসংযোগ

* 
* Free paper models of a tetrahedron and many other polyhedra 
* ''An Amazing, Space Filling, Non-regular Tetrahedron'' that also includes a description of a "rotating ring of tetrahedra", also known as a kaleidocycle

বিষয়শ্রেণী:বহুতলক
বিষয়শ্রেণী:প্লেটোনিক ঘনবস্তু
বিষয়শ্রেণী:পিরামিড এবং বাইপিরামিড
গ্রহ নীহারিকা

thumb|right|250px|এনজিসি ৬৫৪৩, ক্যাট্‌স-আই নীহারিকা
**গ্রহ নীহারিকা** (ইংরেজি ভাষায়: Planetary nebula) এক বিশেষ ধরনের গ্যাসীয় নীহারিকা। যেসব তারার ভর কম, নির্দিষ্টভাবে বলতে গেলে যেসব তারার ভর সূর্যের ভরের ১.৪ গুণের কম তারা জীবনের অন্তিম দশায় শ্বেত বামন তারায় পরিণত হয়। শ্বেত বামন তারা হওয়ার ঠিক আগে তারাটি লোহিত দানব হিসেবে থাকে। এই লোহিত দানব তারাই তার বহির্ভাগ মহাকাশে নিক্ষেপ করে, আর অন্তর্ভাগ সংকুচিত হয়ে শ্বেত বামন গঠন করে। মহাকাশে নিক্ষিপ্ত ঐ গ্যাসই গ্রহ নীহারিকা গঠন করে।

নীহারিকার কেন্দ্রীয় শ্বেত বামন যে অতিবেগুনি রশ্মি নিঃসরণ করে তার প্রভাবে বহির্ভাগের গ্যাসগুলো আয়নিত হয়। এই আয়নগুলো যখন তাদের হারানো ইলেকট্রন ফিরে পায় তখন ফোটন নির্গত হয়। নিসৃত ফোটনের কারণেই নীহারিকা প্রজ্জ্বলিত হয়।

গ্রহ নীহারিকা পর্যবেক্ষণ বেশ গুরুত্বপূর্ণ। কারণ এরা আন্তঃনাক্ষত্রিক মাধ্যমে অনেক রাসায়নিক পদার্থ নিঃসরণ করে। তাই এদেরকে অধ্যয়ন করে ছায়াপথের রাসায়নিক গঠন ও বিবর্তন বিষয়ে ধারণা পাওয়া সম্ভব। এছাড়া অন্যান্য ছায়াপথগুলোতে গ্রহ নীহারিকা উজ্জ্বলতম বস্তুগুলোর মধ্যে অন্যতম। সুতরাং অন্য ছায়াপথের তথ্য লাভের ক্ষেত্রে এদের অবদান অনস্বীকার্য।

## বহিঃসংযোগ

* Entry in the Encyclopedia of Astrobiology, Astronomy, and Spaceflight
* Press release on recent observations of the Cat's Eye Nebula
* Planetary Nebulae , SEDS Messier Pages
* The first detection of magnetic fields in the central stars of four planetary nebulae
* WWW Search for Galactic Planetary Nebulae
* Planetary Nebulae - Information and amateur observations 

বিষয়শ্রেণী:গ্রহ নীহারিকা
বিষয়শ্রেণী:নীহারিকা
বিষয়শ্রেণী:তারার বিবর্তন
ঢাকা ওয়ারিয়র্স

**ঢাকা ওয়ারিয়র্স** বাংলাদেশী ক্রিকেট খেলোয়াড়দেরকে নিয়ে গড়া একটি ক্রিকেট দল। দলটি অন্য ৮টি দলের সাথে ইন্ডিয়ান ক্রিকেট লীগ (ICL) এর ২০০৮ সালের মৌসুমে অংশ নিয়েছিল। এই দলের অধিনায়ক ছিলেন বাংলাদেশ জাতীয় ক্রিকেট দলের সাবেক অধিনায়ক হাবিবুল বাশার।
এছাড়া দলের অন্যান্য সদস্যদের মধ্যে মোহাম্মদ শরীফ,মোশাররফ হোসেন রুবেল,অলক কাপালি,নাজিমউদ্দীন প্রমুখরা ছিলেন অন্যতম।এখাানে ICC এর অনুমদন না থাকায় তাদেরকে আজীবন নিষিদ্ধ করা হয়।

## সদস্যবৃন্দ

* হাবিবুল বাশার (অধিনায়ক)
* আফতাব আহমেদ
* অলোক কাপালি
* ধীমান ঘোষ 
* ফরহাদ রেজা 
* মঞ্জুরুল ইসলাম 
* গোলাম মাবুদ 
* মাহবুবুল করিম 
* মোহাম্মদ রফিক 
* মোহাম্মদ শরীফ 
* মোশাররফ হোসেন 
* শাহরিয়ার নাফিস 
* তাপস বৈশ্য

#### কোচ
দলটির কোচ হলেন ভারতের জাতীয় দলের প্রাক্তন বোলার বলবিন্দার সান্ধু।

## বহিঃসংযোগ

বিষয়শ্রেণী:Indian Cricket League teams
বিষয়শ্রেণী:Sports clubs established in 2008
বিষয়শ্রেণী:ভারতের বড়দের সাবেক ক্রিকেট ক্লাব
বিষয়শ্রেণী:২০০৮-এ বাংলাদেশে প্রতিষ্ঠিত
১আরএক্সএস জে১৬০৯২৯.১-২১০৫২৪

**১আরএক্সএস জে১৬০৯২৯. ১-২১০৫২৪** (ইংরেজি ভাষায়: 1RXS J160929.1-210524) একটি প্রাক-প্রধান ধারার তারা। পৃথিবী থেকে প্রায় ৪৭২ আলোকবর্ষ দূরে বৃশ্চিক রাশিতে তারাটি অবস্থিত। সম্প্রতি টরন্টো বিশ্ববিদ্যালয়ের বিজ্ঞানীরা এর পাশে সৌরজগতের বৃহস্পতি গ্রহের চেয়েও আট গুণ বড় একটি বহির্জাগতিক গ্রহের সন্ধান পেয়েছেন। তারা কোন পরোক্ষ পদ্ধতিতে নয়, বরং সরাসরি গ্রহটির ছবি তুলতে সক্ষম হয়েছেন। তবে একে বহির্গ্রহ হিসেবে এখনও স্বীকৃতি দেয়া হয়নি। স্বীকৃতি পেলে এটাই হবে কোন বহির্গ্রহের প্রথম সরাসরি ছবি। জেমিনি অবজারভেটরি থেকে এর ছবি তোলা হয়েছে।

## তথ্যসূত্র

## বহিঃসংযোগ
* 

বিষয়শ্রেণী:প্রাক-প্রধান ধারার তারা
বিষয়শ্রেণী:বৃশ্চিক রাশি
বিষয়শ্রেণী:কে-ধরণের প্রধান ধারার তারা
বিষয়শ্রেণী:বৃশ্চিক (তারামণ্ডল)
হাউমেয়া (দ্ব্যর্থতা নিরসন)

নিচের যেকোনটিকে বোঝাতে পারে:

* হাউমেইয়া (বামন গ্রহ), সৌরজগতের পঞ্চম বামন গ্রহ;
* হাউমেইয়া (পুরাণ), হাওয়াইয়ের পৌরাণিক কাহিনীতে উর্বরতা ও সন্তান প্রসবের দেবী।
মহাকাশ অভিযানের কালপঞ্জি

এটা মহাকাশ অভিযানের কালপঞ্জি। এখানে তারিখ অনুযায়ী মহাকাশ অভিযানের ইতিহাসে গুরুত্বপূর্ণ সকল ঘটনার তালিকা করা হয়েছে। মহাকাশে বিভিন্ন অর্জন এবং কোন কিছুর গৌরব অর্জনকারী প্রথম ব্যক্তি, জাতি বা নভোযানগুলোর ক্থা বিশেষভাবে উল্লেখিত হয়েছে।

## ১৯৪২ সালের পূর্বে

## ১৯৪২-১৯৫৭

## ১৯৫৭-১৯৬১

## ১৯৬১-১৯৬৯

## ১৯৭০-১৯৮০

## ১৯৮১-বর্তমান

বিষয়শ্রেণী:মহাকাশ অভিযান
বিষয়শ্রেণী:মহাকাশ অনুসন্ধান
লবঙ্গ

[left|thumb|180px|একটি শুকনো লবঙ্গ ফুলের [কুঁড়ি]]

**লবঙ্গ** অথবা **লঙ** (*Syzygium aromaticum*, অন্য নাম *Eugenia aromaticum* or *Eugenia caryophyllata*) এক প্রকারের মসলা। লবঙ্গ গাছের ফুলের কুঁড়িকে শুকিয়ে লবঙ্গ মসলাটি তৈরি করা হয়। খাদ্যদ্রব্যে মসলা হিসাবে এটি ব্যবহার করা হয়। লবঙ্গের আদি বাস ইন্দোনেশিয়ায়, তবে বর্তমানে এটি পৃথিবীর সর্বত্র ব্যবহৃত হয়। জাঞ্জিবার, ইন্দোনেশিয়া ও মাদাগাস্কারে লবঙ্গ চাষ করা হয়। এছাড়া দক্ষিণ এশিয়ার বাংলাদেশ, ভারত, পাকিস্তান ও শ্রীলংকাতেও লবঙ্গের চাষ হয়ে থাকে।

## ব্যবহার
left|thumb|180px|Dried cloves|শুকনো লবঙ্গ

thumb|right|২০০৫ সালের লবঙ্গ উৎপাদনের উপাত্ত।

FAO এর ২০০৫ সালের উপাত্ত অনুসারে ইন্দোনেশিয়াতে পৃথিবীর ৮০% লবঙ্গ উৎপাদিত হয়। দ্বিতীয় ও তৃতীয় স্থানে রয়েছে যথাক্রমে মাদাগাস্কার ও তাঞ্জানিয়া।

লবঙ্গকে আস্ত অথবা গুঁড়া অবস্থায় রান্নায় ব্যবহার করা হয়। এর গন্ধ কড়া বলে অল্প পরিমাণে দিলেই চলে। ইউরোপ ও এশিয়া মহাদেশের প্রায় সব দেশেই এর ব্যবহার বিদ্যমান। ইন্দোনেশিয়াতে ক্রেটেক নামের সিগারেটে সুগন্ধি হিসাবে লবঙ্গ ব্যবহার করা হয়। চীনা ও জাপানীরা ধুপ হিসাবে লবঙ্গ ব্যবহার করে থাকে।

ভারতীয় উপমহাদেশের খাদ্যে দীর্ঘকাল ধরে লবঙ্গ ব্যবহার করা হয়ে আসছে। মেক্সিকোর খাদ্যেও এর ব্যবহার রয়েছে। এসব এলাকায় জিরা ও দারুচিনির সাথে লবঙ্গকে ব্যবহার করা হয়। 

## রাসায়নিক গঠন

লবঙ্গের সুগন্ধের মূল কারণ "ইউজেনল" (Eugenol) নামের যৌগ। এটি লবঙ্গ থেকে প্রাপ্ত তেলের মূল উপাদান, এবং এই তেলের প্রায় ৭২-৯০% অংশ জুড়ে ইউজেনল বিদ্যমান। এই যৌগটির জীবাণুনাশক এবং বেদনানাশক গুণ রয়েছে। লবঙ্গের তেলের অন্যান্য গুরুত্বপূর্ণ উপাদান হলো অ্যাসিটাইল ইউজেনল, বেটা-ক্যারোফাইলিন, ভ্যানিলিন, ক্র্যাটেগলিক অ্যাসিড, ট্যানিন, গ্যালোট্যানিক অ্যাসিড, মিথাইল স্যালিসাইলেট, ফ্ল্যাভানয়েড, ইউজেনিন, র‌্যাম্নেটিন, ইউজেনটিন, ট্রি-টেরপেনয়েড, ক্লিনোলিক অ্যাসিড, স্টিগ্মাস্টেরল, সেস্কুইটার্পিন।

## তথ্যসূত্র

বিষয়শ্রেণী:মসলা
বিষয়শ্রেণী:ঐতিহ্যবাহী চীনা ঔষধে উদ্ভিদ ব্যবহার
বিষয়শ্রেণী:আয়ুর্বেদে ব্যবহৃত উদ্ভিদ
বিষয়শ্রেণী:কাঠ-বহির্ভূত বনজ দ্রব্য
বিষয়শ্রেণী:ভারতীয় মসলা
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
চেকোস্লোভাকিয়া

**চেকোশ্লোভাকিয়া** (**Czecho-Slovakia** (; চেক এবং , *Česko-Slovensko*) ১৯১৮ সালের অক্টোবর থেকে ১৯৯২ সাল পর্যন্ত সার্বভৌম রাষ্ট্র হিসেবে অস্তিত্বশীল ছিল। ১৯৯৩ সালে এই রাষ্ট্র বিভক্ত হয়ে চেক প্রজাতন্ত্র ও স্লোভাকিয়া নামক দুটি রাষ্ট্র গঠিত হয়।


File: Czechoslovakia01.png
File:Czechoslovakia.png


## তথ্যসূত্র

বিষয়শ্রেণী:প্রাক্তন রাষ্ট্র
বিষয়শ্রেণী:চেক প্রজাতন্ত্র
বিষয়শ্রেণী:স্লোভাকিয়া
বিষয়শ্রেণী:১৯৩৯-এ বিলুপ্ত রাষ্ট্র ও অঞ্চল
বিষয়শ্রেণী:১৯৯২-এ বিলুপ্ত রাষ্ট্র ও অঞ্চল
বিষয়শ্রেণী:চেকোস্লোভাকিয়া
বিষয়শ্রেণী:প্রাক্তন প্রজাতন্ত্র
বিষয়শ্রেণী:১৯১৮-এ প্রতিষ্ঠিত রাষ্ট্র ও অঞ্চল
বিষয়শ্রেণী:১৯৪৫-এ প্রতিষ্ঠিত রাষ্ট্র ও অঞ্চল
উইলিয়াম মুর

নিচের যে কাউকে বোঝাতে পারে,

* উইলিয়াম মুর (গণিতবিদ), ব্রিটিশ গণিতবিদ যিনি রকেট সূত্রে অবদান রেখেছিলেন
* উইলিয়াম মুর (রাজনীতিবিদ), মার্কিন রাজনীতিবিদ, পেনসিলভ্যানিয়ার প্রাক্তন গভর্নর
উইলিয়াম মুর (গণিতবিদ)

**উইলিয়াম মুর** (ইংরেজি ভাষায়: William Moore 1806-1823) ছিলেন ব্রিটিশ গণিতবিদ যিনি রকেট তত্ত্ব উন্নয়নে অবদান রেখেছিলেন। তিনি উলিচে অভস্থিত রয়েল মিলিটারি একাডেমিতে কাজ করতেন। ১৮১৩ সালে রকেট তত্ত্ব বিষয়ক একটি লেখা প্রকাশ করেন। এতেই প্রথমবারের মত নিউটনের গতির তৃতীয় সূত্রের আলোকে রকেটের তাত্ত্বিক কার্যকারিতা নিয়ে আলোচনা করা হয়। তার জীবন সম্পর্ক খুব বেশি জানা যায়নি। কারণ, দ্বিতীয় বিশ্বযুদ্ধের সময় জার্মান বাহিনীর বোমা বিস্ফোরণে অনেক দলিলপত্র ধ্বংস হয়ে যায়।

## প্রকাশনা
* *A Treatise on the Doctrine of Fluxations* (১৮১১)
* *Treatise on the Motion of Rockets [and] an Essay on Naval Gunnery* (১৮১৩)

## তথ্যসূত্র

বিষয়শ্রেণী:ব্রিটিশ গণিতবিদ
বিষয়শ্রেণী:আদি রকেটবিজ্ঞান
কন্সতান্তিন এদুয়ার্দোভিচ সিওলকোভস্কি

থাম্ব|কন্সতান্তিন এদুয়ার্দোভিচ সিওলকোভস্কি
**কন্সতান্তিন এদুয়ার্দোভিচ সিওলকোভস্কি** () (১৭ই সেপ্টেম্বর, ১৮৫৭ - ১৯শে সেপ্টেম্বর, ১৯৩৫) পোলীয় বংশোদ্ভূত সোভিয়েত রকেট বিজ্ঞানী। তিনি নভশ্চরণ তত্ত্বের অগ্রদূতদের মধ্যে অন্যতম। তার জীবনের অধিকাংশ সময় কেটেছে মস্কো শহর থেকে ২০০ কিমি দূরে অবস্থিত কালুগার বাইরে একটি কাঠের বাড়িতে।

## রচনাবলী
* *Исследование мировых пространств реактивными приборами* (১৯০৬)
* "Origin and an essence of music" ("Происхождение музыки и ее сущность")

## বহিঃসংযোগ

* The life of Konstantin Eduardovitch Tsiolkovsky An article with references, facsimile articles and more
* Tsiolkovsky's Imperative in the 21st Century Academic paper
* Virtual Matchbox Labels Museum - Russian labels - Space - Page 2 - Konstantin Tsiolkovsky  Historic images
* Tsiolkovsky from Russianspaceweb.com

বিষয়শ্রেণী:১৮৫৭-এ জন্ম
বিষয়শ্রেণী:১৯৩৫-এ মৃত্যু
বিষয়শ্রেণী:রুশ উদ্ভাবক
বিষয়শ্রেণী:রুশ বিজ্ঞানী
বিষয়শ্রেণী:সোভিয়েত বিজ্ঞানী
বিষয়শ্রেণী:রুশ প্রকৌশলী
বিষয়শ্রেণী:রুশ বিজ্ঞান কল্পকাহিনী লেখক
বিষয়শ্রেণী:নভোশ্চরণবিজ্ঞানী
বিষয়শ্রেণী:আদি রকেটবিজ্ঞান
বিষয়শ্রেণী:প্রযুক্তির দার্শনিক
যোগেন্দ্রনাথ গুপ্ত

**যোগেন্দ্রনাথ গুপ্ত** (জন্ম: ২২ মার্চ ১৮৮৩ - মৃত্যূ: মে, ১৯৬৫) একজন সাহিত্যিক এবং গবেষক। তিনি বাংলা ভাষায় প্রথম বিয়োগান্তক বা ট্র্যাডেজি নাটক *[[কীর্তিবিলাস]]* রচনা করেন। *শিশুভারতী* নামের বিখ্যাত কোষগ্রন্থের সম্পাদনা তার উল্লেখযোগ্য কীর্তি। তিনি *কৈশোরক* পত্রিকার সম্পাদক ছিলেন। তার রচিত *বাংলার ডাকাত* বইখানি উল্লেখযোগ্য। ইতিহাস ও সাহিত্যের বিভিন্ন বিভাগে তার গবেষণামূলক অবদান স্মরণীয়।

## জন্ম ও শৈশব
যোগেন্দ্রনাথ গুপ্ত বর্তমান বাংলাদেশের ঢাকার মূলচরের নিবাসী ছিলেন। মাতা মোক্ষদাসুন্দরী।

## রচিত গ্রন্থ
যোগেন্দ্রনাথ অল্পবয়সেই সাহিত্যচর্চা শুরু করেন। ১০০টিরও বেশি বই লেখেন। ইতিহাস ও সাহিত্যের বিভিন্ন বিভাগে তার গবেষণামূলক অবদান বিশেষভাবে স্মরণীয়। তিনি *বিশ্বের ইতিহাস* ২১ খণ্ডে রচনা করেছিলেন। তার রচিত গ্রন্থের মধ্যে উল্লেখযোগ্য হল - 
* *বাংলার ডাকাত*
* *বিক্রমপুরের ইতিহাস*
* *কেদার রায়*
* *ধ্রুব*
* *প্রহ্লাদ*
* *ভীমসেন* 
* *বঙ্গের মহিলা কবি*
* *কল্পকথা* (ছোটগল্প)
* *তসবীর* (নাটক)
* *হিমালয় অভিযান* 
* *কবিতা মঞ্জরী*
* *সাহিত্যিক*

## তথ্যসূত্র

বিষয়শ্রেণী:১৮৮৩-এ জন্ম
বিষয়শ্রেণী:১৯৬৫-এ মৃত্যু
বিষয়শ্রেণী:বাঙালি সম্পাদক
বিষয়শ্রেণী:বাঙালি ঐতিহাসিক
বিষয়শ্রেণী:বাঙালি লেখক
বিষয়শ্রেণী:বিক্রমপুরের ব্যক্তি
বিষয়শ্রেণী:বাঙালি ইতিহাসবিদ
বিষয়শ্রেণী:বাংলা ভাষার লেখক
বিষয়শ্রেণী:ভারতের ইতিহাসবিদ
বিষয়শ্রেণী:ভারতীয় শিশুসাহিত্যিক
বিষয়শ্রেণী:কলকাতার_লেখক